Askold Žáčko

**Askold Žáčko** (* 15. február 1946, Bratislava† 5. december 1997, tamže) bol slovenský sochár, sklársky dizajnér, šperkár a spolupracoval na viacerých realizáciách pre architektúru. Patril k uznávaným členom tzv. bratislavskej sklárskej školy.

## Životopis
Askold Žáčko sa narodil v Bratislave. Jeho otec bol právnik Ján Žačko a mama Anna Macenková pracovala ako učiteľka. Po rozvode rodičov sa presťahovali s mamou najskôr do Čadce, neskôr do Žiliny.

Po skončení štúdia na Strednej umeleckopriemyselnej škole sklárskej v Železnom Brode (19611964), krátko pracoval v Slovenských závodoch technického skla v Bratislave. V štúdiu pokračoval na Vysokej škole výtvarných umení v Bratislave na oddelení Sklo v architektúre u docenta Václava Ciglera (19651971).

Na jeseň v roku 1979 prevzal vedenie ateliéru po svojom profesorovi, ktorý sa pre nezhody s vedením školy rozhodol pre návrat do Prahy. Školský ateliér zariadil vlastnými strojmi, aby si študenti mohli osvojiť si sklárske technológie. Ateliér sa začal popri voľnom umení a riešeniach pre architektúru viac venovať aj priemyselnému dizajnu. Oddelenie dostalo nový názov – Oddelenie sklárskeho výtvarníctva. Viedol ho až do roku 1990 kedy školu musel opustiť ako väčšina predrevolučných pedagógov. Popri tom v rokoch 19811990 vykonával funkciu predsedu výtvarnej rady VHJ Tatrasklo. Vďaka tomu sa mu podarilo v Lednických Rovniach vytvoriť experimentálnu dielňu.

Po odchode z VŠVU sa venoval nábytkovému a interiérovému sklárskemu dizajnu, ktorý realizoval vo firme Žáčko-Asgif v Bratislave.

## Tvorba
Žáčko sa paralelne venoval úžitkovému nápojovému sklu, šperku a vytvoril viacero riešení pre architektúru. Napr. osvetľovacie telesá, plastiky a úžitkovo-dekoratívne prvky pre Klenotnicu na Bratislavskom hrade, svietidlá a reliéfy pre novostavbu Národnej rady SR. Hlavným predmetom jeho tvorby bola sklenená plastika z optického brúseného skla. Strohá geometria foriem, ktorá vďaka farbe a narúšaniu štruktúr dokázala jeho chladným plastikám dodať nádych života.

Navrhovaniu úžitkového skla sa venoval už od svojho štúdia. Žáčkove nápojové sklo sa inšpirovalo tzv. ľudovým sklom, ktoré sa vyrábalo kedysi v 19. storočí v zaniknutých sklárňach na Slovensku.

## Samostatné výstavy (výber)
* 1986: Trenčín, Galéria Miloša Alexandra Bazovského (SK)
* 1986: Bratislava, Galéria Cypriána Majerníka (SK)
* 1989: Frankfurt nad Mohanom, Galerie Gottschalk-Betz (DE)
* 1990: Banská Bystrica, Stredoslovenská galéria (SK)
* 1991: Bratislava, Galéria Cypriána Majerníka (SK)
* 1992: Drachselsried, Galerie Herrmann (DE)
* 1992: Mníchov, First Glas Galerie (DE)
* 1992: Mníchov, Essener Glasgalerie (DE)
* 1993: Essen, First Glas Galerie (DE)
* 1993: New York, Miller Gallery (USA)
* 1994: Hamburg, Galerie L (DE)
* 1995: Ženeva, Galerie Voutat (CH)
* 1997: Londýn, The Studio Glass Gallery (UK)
* 2006: Bratislava, Galéria mesta Bratislavy (SK)

## Ocenenia (výber)
* Zlatá medaila na svetovej súťaži plastiky, Kanazawa 1992
* Cenu ZSA za Klenotnicu na Bratislavskom hrade v spolupráci s architektmi – Ferdinand Milučký, Peter Bouda a Ivan Masár, 1988

## Zastúpenie vo verejných zbierkach (výber)
* Ermitáž, Petrohrad
* Umeleckopriemyslové múzeum, Praha
* Moravská galéria, Brno
* Severočeské múzeum, Liberec
* Slovenská národná galéria, Bratislava
* Slovenské národné múzeum, Bratislava
* Galéria mesta Bratislavy, Bratislava
* Múzeum mesta Bratislavy, Bratislava
* Kysucká galéria, Oščadnica
*Slovenské múzeum dizajnu, Bratislava
* MUDAC Musée de design et d'arts appliqués contemporains, Lausanne
* Iparművészeti Múzeum, Budapešť
* Rippl-Rónai Múzeum, Kaposvár
* Museum Jan van der Togt, Amstelveen
* Glasmuseet, Ebeltoft

## Realizácie pre architektúru (výber)
* Vitráž I-II., Brána Mateja Korvina na Bratislavskom hrade, architekt – Dušan Martinček, 1974
* Svetelný reliéf pre čitáreň, Svetelno dekoratívne plastiky, Osvetľovací reliéf a svietidlo, Účelové zariadenie Slovenského fondu hudobných skladateľov Dolná Krupá, architekt – R. Palio, 1977
* Dekoratívny  svetelný reliéf, Okno „Prúdenie“, Obradná sieň MsNV Sládkovičovo, architekt – Pavol Bučič, 1977
* Dekoratívny  svetelný reliéf „Kubus“, Dekoratívno-osvetľovacia plastika „Fuga“ , Zastupiteľský úrad ČSSR v Tokiu, architekt – D. Kvíz, 1978
* Dekoratívno-osvetľovací reliéf „Štátnosť“, Dekoratívno-osvetľovacia plastika „Sieň“, Dekoratívna plastika „Kalamár“, Obradná sieň MsNV vo Zvolene, architekt – D. Kvíz, 1978
* Dekoratívna plastika „Stom života“, Obchodné zastupiteľstvo ČSSR v Moskve, architekt – Ľudovít Jendreják, 1980
* Okno I-II, Čelná stena so štátnym znakom, Obradná sieň MsNV v Šuranoch, architekt – Jozef Martinka , 1984-1985
* Čelná stena so štátnym znakom, Obradný stôl „Triangel“, Zadná stena so znakom mesta Čalova, Obradná sieň MsNV v Čalove, architekt – Benedek Kmoško , 1985
* Dekoratívne plastiky - prvky ozelenenia, Galéria Ľudovíta Fullu v Ružomberku, architekt interiéru – Peter Peressényi, 1980
* Pyramidálny objekt a pylón na inštalovanie Venuše, sústava sklenených objektov - vitrín sklenené prvky zábradlia, celo-sklenené pancierové dvere s optickou štruktúrou, Klenotnica na Bratislavskom hrade v spolupráci s architektmi – Ferdinand Milučký, Peter Bouda a Ivan Masár, 1988
* Riešenie okenných otvorov, Zichyho palác v Bratislave, architekti – Rastislav Janák (architekt) a Oľga Janáková, 1988
* Sklené objekty na ukončenie pylónov na hlavnom schodisku budovy, Správa účelových zariadení v Bratislave, architekti – Jozef Hauskrecht a Pavel Suchánek, 1991 - 1992
* Ústredný luster v zasadacej sále, osvetlenie malej rokovacej miestnosti, svetelný objekt na hlavnom schodisku, sklenený reliéf „Život“, Budova Národnej rady Slovenskej republiky v Bratislave, architekti – Ľudovít Jendreják, Peter Puškár a Ján Šilinger 1992 - 1993
* Sklenená plastika  pre pracovný stôl guvernéra NBS, svietidlá pre kanceláriu a zasadaciu miestnosť guvernéra, kryt pre nástupný priestor kancelárií,  celo-sklenený paraván pre foyer, Stará budova Národnej banky Slovenska v Bratislave, architekt – Bohuslav Pernecký 1994
* Osvetlenie kancelárie prezidenta, reliéf Bratislava pre salónik prezidenta, voľná sklenená plastika s logom VÚB, popolník „Oko“, popolník „Šošovky“, stolová lampa, stojanová lampa, VÚB centrála budova v Bratislave, architekti – Ján Miloslav Bahna, Pavol Adamec 1996 - 1997
* Po odchode z VŠVU v 90. rokoch sa sústredil na interiérový sklársky dizajn, ktorý realizoval vo vlastnej dizajnérsko-realizačnej firme Žáčko-Asgif spol. s.r.o. v Bratislave - 1990-1997.

## Referencie


## Externé odkazy
* Askold Žáčko – diela na webumenia.sk
* Askold Žáčko – diela na dennikn.sk
*Askold Žáčko - diela na 100 rokov dizajnu / Slovensko 1918 – 2018
* 

Kategória:Slovenskí dizajnéri
Kategória:Slovenskí sochári
Kategória:Slovenskí umeleckí sklári
Kategória:Slovenskí šperkári
Kategória:Osobnosti z Bratislavy